Publication: Magyar Közlöny
Issue: MK-2002-104 (Year: 2002, Number: 104)
Era: 1990-2004
Section: 1997. évi CLVI. törvény (a továbbiakban: Kszt.) 26. §-a
Paragraph Index: 403

5. (kulturális tevékenység), 6. (kulturális örökség megóvása) alpontjában foglalt közhasznú tevékenységet folytat. VII. A közalapítvány által — céljainak elérése érdekében — folytatott tevékenységek A közalapítvány gondoskodik a magyar és közép-keleteurópai történelem, politika és társadalom tényeinek kutatásáról és elemzésérõl, különös tekintettel az 1917-tõl napjainkig terjedõ idõszakra, a diktatúrák történetére és a magyarországi viszonyokra. A közalapítvány elõsegíti a korszakra vonatkozó kutatási eredmények közzétételét, ezeknek a közoktatás, a közmûvelõdés számára való minél szélesebb körû hozzáférhetõségét, támogatja a korszakra vonatkozó történeti kutatásokat. VIII. A közalapítvány tevékenységének függetlensége A közalapítvány közvetlen politikai tevékenységet nem folytat, pártoktól független, azoknak anyagi támogatást nem nyújt. IX. A közalapítvány mûködési területe A közalapítvány céljait tekintve országos jellegû. X. A közalapítvány jellege A közalapítvány nyílt, ahhoz bármely belföldi vagy külföldi természetes személy, jogi személy és jogi személyiséggel nem rendelkezõ társaság vagy szervezet csatlakozhat, ha a közalapítvány céljaival egyetért, azokat elfogadja és támogatni kívánja. A közalapítványhoz történõ csatlakozás elfogadásáról a kuratórium dönt. A csatlakozók nem válnak a felajánlás révén, illetve annak elfogadásával alapítókká. A közalapítvány közhasznú szolgáltatásaiból bárki részesülhet. XI. A közalapítvány vagyona, annak felhasználása

Source: https://magyarkozlony.hu/hivatalos-lapok/2737ea6d90c346edabd957e866c7e47dc36fd3dc/dokumentumok/83c2c1dcf3a47d59a6ebf045dc711672c3084ad0/letoltes